Foto: Getty Images / Guliver image

BIVŠI Dinamov branič, 22-godišnji Zagrepčanin Jozo Šimunović, odlučio je da prelazi pod grb saveza Bosne i Hercegovine. Nakon što je prošao sve mlade selekcije Hrvatske, stoper Celtica u budućnosti će igrati za BiH.

"Odlučio sam da ću igrati za Bosnu i Hercegovinu. Moji roditelji, djed i baka, svi su iz BiH. Nazvao me izbornik Mehmed Baždarević i nakon prvog razgovora dao mi je vremena da razmislim. Razgovarao sam sa svojom obitelji i donijeli smo odluku da obučem dres BiH. Kasnije sam opet razgovarao s Baždarevićem i to je bilo to. Čvrsto stojim iza svoje odluke i veselim se što ću se priključiti Zmajevima", potvrdio je Šimunović za Sportske.ba.

Tekst se nastavlja ispod oglasa

Hrvatska reprezentacija izgubila je odličnog braniča, koji je 2015. godine u višemilijunskom transferu iz Dinama preselio u Celtic. Već dugo je meti je najvećih europskih klubova koji prate njegove igre u dresu škotskog prvaka.